text: Seinastu dagarnar hava tríggir mans búleikast í Tindhólmi, og verið uppi á øllum teimum fimm tindunum.
text: #000002
text: Tórik hevði spurt meg um at klintra og eg segði ja beinanveg. Eg havi sett mær fyri at brúka eitt ár at seta focus á ADHD og hetta var ein góður háttur at fáa uppmerksemi. Vit tríggir Tórik, Gaui og eg hava allir staðfest ADHD. Tað er ikki fyrstuferð at allir tindarnir eru klintraðir, Tórik er royndur klintrari, so eg var í tryggum hondum. Gaui var við fyri at gera film um túrin.
text: #000005
text: Við vegleiðing frá Jørgini fóru vit til gongu, tað var tungt at koma uppundir Bogna, men sera lætt at koma uppá hann. Gaui var eftir á sløttum, hann helt at best var at filma við flúgvandi kamera.
text: #000006
text: Tað var ræðandi at klintra uppá Breiða, hann skuldi heldur itið smali, Tórik gekk eftir kambinum yvir til tindin og eg tryggjaði hann. Tá hann var uppi á, fór eg grulvandi aftaná.
text: #000007
text: Arnatindur var ringastu at klúgva. Tórik førdi, ringt var at fáa fast tí mesta er gras og ikki grót at borða kongarnar í. Hann stóð lastur eina góða løtu, tí at taskan við borði maskinu og kongum bleiv føst, tað bar illa til at klintra niður, tí hann stóð illa og var væl omanfyri ovasta festi, so um hann datt, var fallið dupult av avstandinum frá festinum, umleið fýra metrar. Aftaná nógv strev fann hann ein máta at fáa posan við amboðunum leysa, og fekk tryggja seg. So klintraði eg upp til hansara at tryggja hann har. Hetta var fyri at minka um mótstøðuna á línuni. Tað gekk væl aftaná tað.
text: #000009
text: Eg fleyg við dronu tá vit fóru uppá Lítla. Tað ber ikki til at stýra og klúgva í senn, so eg setti hana á sjálvsstýriara, eingir følarar eru á síðuni, og eg sá ov seint at hon, eftir síðuni var á veg inn í Breiða. Løgið, men dronan lendi beint í einum reiðri, til stóra frustratión hjá havhestinum.
text: #000010
text: Komnir uppá, var mjørki og klokkan var nógv, so vit avgjørdu at taka seinasta tind dagin eftir, tá var góðveður væntandi. Vit funnu dronuna í reiðrinum, har var ikki ein skøva komin á.
text: #000011
text: Hósmorgunin skein sólin, og vit góvu okkum góða tíð. Tórik hevði tað góða hugskot dagin fyri at lata línuna liggja, so tað var nógv lættari at ganga. Línan lá oman eftir brekkuni, so tað var akkurát sum á Mount Everest har línur liggja klárar.
text: #000013
text: Tað gekk sera væl, burtursæð frá at posin við flagginum fór á rull. Vit vistu ikki fyri vist um Ytsti ella Arni vóru hægst, so vit skuldu eisini flagga á Ytsta. Tað bleiv so av ongum.
text: #000014
text: Í fagrasta veðrið stóðu vit á seinasta tindi og gleddust. Tað var eitt gott upplivilsi at klintra Tindhólm, og sera læruríkt at vera saman við Tóriki og íslendaranum.
text: #000015
text: Tá vit vóru komnir omanaftur til húsið, fór eg at leita eftir flagginum. Eg fann tað í hálvari brekkuni.
text: #000016
text: Tað er helst ikki ofta at ein oyggj (holmur) er full av ADHDarum.
text: #000017
text: Vinarliga broyt tínar kennifíla - og privatlívsstillingar fyri at síggja hetta innihald Stillingar av farsporum
text: #000022
text: Breyt fótin á gongutúri út á Kallin
text: #000026
text: Tvey ógvuslig ferðsluóhapp í kvøld
text: #000028
text: Konfirmantar í Argja kirkju sunnudagin
text: #000030